CELEX: 32022D0848
Language: fi
Date: 2022-05-30 00:00:00
Title: Neuvoston päätös (YUTP) 2022/848, annettu 30 päivänä toukokuuta 2022, tehokkaan asevientivalvonnan edistämisestä annetun päätöksen (YUTP) 2020/1464 muuttamisesta

31.5.2022   
               
               
                  FI
               
               
                  Euroopan unionin virallinen lehti
               
               
                  L 148/50
               
            
         NEUVOSTON PÄÄTÖS (YUTP) 2022/848,
         annettu 30 päivänä toukokuuta 2022,
         tehokkaan asevientivalvonnan edistämisestä annetun päätöksen (YUTP) 2020/1464 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 12 päivänä lokakuuta 2020 päätöksen (YUTP) 2020/1464 (1).
                  
               
                     (2)
                  
                  
                     Päätöksessä (YUTP) 2020/1464 säädetään, että sen 1 artiklassa tarkoitetut toimet on pantava täytäntöön 24 kuukauden kuluessa kyseisen päätöksen 3 artiklan 3 kohdassa tarkoitetun rahoitussopimuksen tekemisestä.
                  
               
                     (3)
                  
                  
                     Täytäntöönpanovirastona toimiva Saksan talous- ja vientivalvontavirasto (Bundesamt für Wirtschaft und Ausfuhrkontrolle, jäljempänä ’BAFA’) pyysi 9 päivänä helmikuuta 2022 unionin lupaa pidentää päätöksen (YUTP) 2020/1464 täytäntöönpanokautta 36 kuukauden pituiseksi 30 päivään marraskuuta 2023 saakka covid-19-pandemiakriisin jatkumisesta aiheutuvien haasteiden vuoksi.
                  
               
                     (4)
                  
                  
                     BAFA pyysi myös edistyneitä vientivalvontajärjestelmiä soveltavien kumppanimaiden ylimääräisen konferenssin ja väliarviointia koskevan ylimääräisen tapahtuman lisäämistä.
                  
               
                     (5)
                  
                  
                     Päätöksen (YUTP) 2020/1464 1 artiklassa tarkoitettujen toimien, mukaan lukien tällä neuvoston päätöksellä lisätyt kaksi lisätoimea, jatkaminen voidaan toteuttaa ilman taloudellisiin resursseihin kohdistuvia vaikutuksia 30 päivään marraskuuta 2023 saakka.
                  
               
                     (6)
                  
                  
                     Päätöksen (YUTP) 2020/1464 5 artiklaa ja kyseisen päätöksen liitteen 5.2.5 ja 5.2.6 alakohtaa sekä 10 kohtaa olisi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2020/1464 seuraavasti:
            
                        1)
                     
                     
                        korvataan 5 artikla seuraavasti:
                        
                           ”5 artikla
                           Tämä päätös tulee voimaan päivänä, jona se hyväksytään, ja sen voimassaolo päättyy 30 päivänä marraskuuta 2023.”;
                        
                     
                  
                        2)
                     
                     
                        muutetaan liite seuraavasti:
                        
                                    a)
                                 
                                 
                                    korvataan 5.2.5 alakohdan teksti seuraavasti:
                                    
                                                ”5.2.5
                                             
                                             
                                                Edistyneitä vientivalvontajärjestelmiä soveltavien kumppanimaiden konferenssit
                                                Hanke toteutetaan Brysselissä kahtena enintään kaksi päivää kestävänä konferenssina. Kumpikin konferenssi tarjoaa foorumin unionin asiantuntijoiden ja edistyneen vientivalvontajärjestelmän omaavien edunsaajamaiden ylemmän tason edustajien (politiikan, lupamenettelyn ja valvonnan aloilta) välisille edistyneen tahon keskusteluille.
                                                Kumpikin konferenssi antaa siihen osallistuville edunsaajamaille tilaisuuden
                                                
                                                            a)
                                                         
                                                         
                                                            saada tietoa asekauppaa koskevista uusimmista ilmiöistä (esimerkiksi nykyiset hankintakanavat, uuden teknologian vaikutus ja turvallisuuspolitiikkaa koskevat kysymykset kuten hybridiuhat); ja
                                                         
                                                      
                                                            b)
                                                         
                                                         
                                                            keskustella ja vaihtaa näkemyksiä siitä, miten asekaupan valvonnan viimeaikaiset muutokset ja parannukset voidaan panna täytäntöön osana kansallista vientivalvontajärjestelmää.”;
                                                         
                                                      
                                          
                              
                                    b)
                                 
                                 
                                    korvataan 5.2.6 alakohdan teksti seuraavasti:
                                    
                                                ”5.2.6
                                             
                                             
                                                Arviointitapahtumat
                                                Arvioinnin ja uudelleentarkastelun tekemiseksi tämän päätöksen nojalla toteutettujen toimien vaikutuksesta Brysselissä järjestetään kolme arviointitapahtumaa (kaksi väliarviointia ja lopullinen arviointi) mieluiten COARM-työryhmän säännöllisen kokouksen yhteydessä.
                                                Väliarviointia koskevat tapahtumat toteutetaan työpajoina, joihin osallistuu jäsenvaltioita. Työpajat voivat kestää enintään päivän.
                                                Lopullista arviointia koskeva tapahtuma toteutetaan järjestämällä Brysselissä tapahtuma, johon osallistuu edunsaajamaita ja jäsenvaltioita. Lopullista arviointia koskevaan tapahtumaan kutsutaan kustakin edunsaajamaasta enintään kaksi edustajaa (asiaankuuluvia valtionhallinnon virkamiehiä).”;
                                             
                                          
                              
                                    c)
                                 
                                 
                                    korvataan 10 kohdan teksti seuraavasti:
                                    
                                                ”10.
                                             
                                             
                                                Kesto
                                                Hanke päättyy 30 päivänä marraskuuta 2023.”.
                                             
                                          
                              
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 30 päivänä toukokuuta 2022.
            
               
                  Neuvoston puolesta
               
               
                  Puheenjohtaja
               
               C. COLONNA
            
         
         
            (1)  Neuvoston päätös (YUTP) 2020/1464, annettu 12 päivänä lokakuuta 2020, tehokkaan asevientivalvonnan edistämisestä (EUVL L 335, 13.10.2020, s. 3).